Iohannis: Instituțiile UE trebuie conduse de persoane foarte respectate, să fie curate ca lacrima. Toate statele să se simtă implicate
Președintele Klaus Iohannis a declarat, miercuri, că funcțiile de conducere din instituțiile europene trebuie negociate în așa fel încât „toate statele să se simtă implicate, responsabilizate și servite în funcție de interesul național”, menționând că „nu este posibil ca vreun stat membru să fie ignorat, marginalizat sau neimplicat” în aceste negocieri. Șeful statului a subliniat că la conducerea instituțiilor europene trebuie să fie persoane „dincolo de orice bănuială”, „foarte respectate”, curate „ca lacrima”, transmite Agerpres.